28.12.2006 Euroopa Liidu Teataja L 383/67 KOMISJONI OTSUS, 26. september 2006, ettevõtjale Chemobudowa Krakõw S.A. antava RIIGIABI nr C49/2005 (ex N 233/2005) kohta (teatavaks tehtud numbri K(2006) 4214 all) (Ainult poolakeelne tekst on autentne) (EMPs kohaldatav tekst) (2006/950/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõiget 2, võttes arvesse Euroopa Majanduspiirkonna lepingut, eriti selle artikli 62 lõike 1 punkti a, olles teinud huvitatud pooltele ettepaneku oma märkuste esitamiseks (!) vastavalt eespool nimetatud sätetele ning võttes neid märkusi arvesse ning arvestades järgmist: I. MENETLUS (1) Komisjoni teavitati 29. aprilli 2005. aasta kirjaga, mis registreeriti 29. aprillil 2005, kavandatavast abist riiklikule ehitusettevõtjale Chemobudowa Krakõw S.A. (edaspidi “Chemobudowa Krakõw” või “abisaaja”). 20. juunil 2005 palus komisjon Poolal esitada teatav puuduolev teave. Kõnealune teave esitati 9. augusti 2005. aasta kirjas, mis registreeriti 11. augustil 2005. Komisjon taotles täiendavat teavet 15. septembri 2005. aasta kirjas, millele Poola vastas 26. oktoobri kirjas, mis registreeriti 27. oktoobril 2005. (2) 21. detsembril 2005 otsustas komisjon algatada artikli 88 lõike 2 kohase menetluse kahe teatatud ja kahe teatamata meetme kohta, mis on antud pärast Poola ühinemist ELiga, seades kahtluse alla abi kokkusobivuse ühisturuga. Komis- joni otsus menetluse algatamiseks avaldati Euroopa Liidu Teatajas 28. juunil 2006 ?) . Komisjon kutsus huvitatud isikuid üles esitama märkusi kõnealuste abimeetmete kohta. Ühtegi märkust ei esitatud. (3) 25. jaanuari 2006. aasta kirjas, mis registreeriti järgmisel päeval, teavitas Poola komisjoni sellest, et ta on oma teatise tühistanud. Komisjon palus oma 7. veebruari 2005. aasta kirjas Poolal esitada selgitusi kahe riigiabi meetme kohta, mis on antud pärast ühinemist ilma, et sellest oleks komisjoni eelnevalt teavitatud. Poola esitas 7. märtsi 2006. aasta kirjas, mis registreeriti 9. märtsil 2006, selgitused kahe kõnealuse meetme kohta ja palus parandada () ELT C 150, 28.6.2006, lk 51. (2) Vt joonealune märkus 1. artikli 88 lõike 2 kohase menetluse algatamise otsuses teatav ebatäpne teave. Poola ametiasutused esitasid 12. sep- tembri 2006. aasta kirjas, mis registreeriti järgmisel päeval, täiendavaid selgitusi kahe eespool nimetatud abimeetme kohta. I. — ÜKSIKASJALIK KIRJELDUS 1. Abisaaja Ettevõtja Chemobudowa Krakõw on 1949. aastal loodud suur ettevõtja, kellel 2004. aastal oli 919 töötajat, kellest 343 töötasid ettevõtja välismaal asuvates filiaalides (Tšehhi Vabariigis ja Saksamaal). ChK on ettevõtja Towarzystwo Budownictwa Spolecznego Krak-System S.A. (edaspidi “TBS”) emaettevõtja, omades 78 % kõnealuse ettevõtja aktsiatest. Ettevõtja tegevus seisneb korterelamute ehitamises ja nende väljarentimises. Poola ametiasutuste väitel ei ole kõnealuse ettevõtja käive märkimisväärne. Abisaaja omab 0,13 % suurust turuosa Poola ehitusturul. Ettevõtjal on filiaalid Saksamaal ja Tšehhi Vabariigis ning 42 % oma käibest saab ettevõtja oma kahe kõnealuse filiaali arvelt. 2. Abimeetmed Poola ametiasutused on teavitanud oma kavatsusest kohaldada kahte abimeedet ettevõtja Chemobudowa Kra- kõw ümberkorraldamiseks. Esiteks pidi abisaaja saama laenu suurusjärgus 10 miljonit poola zlotti (2,57 miljonit eurot). Laenu oleks tagatud hüpoteegiga kinnisvarale, mille väärtuseks on hinnanguliselt 17,35 miljonit poola zlotti (ligikaudu 4,46 miljonit eurot). Teiseks nähti ette ettevõtja Chemobudowa Krakõw maksete edasilükkamist “Puuetega inimeste riikliku rehabilitatsioonifondi” ning kõnealuseid makseid võis ettevõtja teha osamaksetena. Edasilükatavate maksete summa oli 693000 poola zlotti (ligikaudu 178 000 eurot).